Vlajka Barbadosu

Vlajka Barbadosu má tri zvislé pruhy, v prostriedku žltý (symbolizuje piesok brehov ostrova), po stranách modré (more a obloha obklopujúce ostrov). V strede listu je umiestnený čierny mýtický Neptúnov trojzubec (naznačuje spojenie života ostrovanov s morom), ktorého tri hroty symbolizujú demokratický princíp vlády – z ľudu, s ľudom a pre ľud. Trojzubec bol emblémom ostrova už v koloniálnom období, ale po vyhlásení nezávislosti bola odstránená násada, aby tak bolo zdôraznené, že Barbados skoncoval s pochmúrnou minulosťou. 

Vlajka bola zavedená roku 1966.

Barbados
Barbados